УИЛЯМ КАРЛОС УИЛЯМС

3 ПОЗИ

Превод от английски: Николай Кънчев, 1993

chitanka.info

I. ЕЛЕЙН

готова да подскочи тя

все още търси равновесие

— със сдържан поглед

може би не ще се хвърли

върху окосената морава

сред която пръстите й голи

подчертават лятото

и къдрите

на русите коси

с усмивка колеблива

е към всичките заложили

на своя неуспех

прасци пронизват

китките

на място щом побегнат

II. ЕРИКА

твойта мелодична линия

едничка е значима

в тази композиция

когато най-накрая аз признах

главата ти

и твоя кораб

аз възторжено сред

моите пръсти

одобрих

и името ти

скандинавско

дадено ти

вече Ерика

навярно в памет

на предците твои

а останалото си е

тайна

твоят вирнат нос отворен

на върха си

дава път

към нея вътре

III. ЕМИЛИ

твоите дълги крака

са създадени

за да те носи

високо

главата ти малка

която

и дядо ти

чак я познава

понеже познава той

всичко

тя носи те

в танца подобно

твой гений

трапчинката

върху

брадичката

ти позволява

но можеш ли ти

да отидеш далеч

ЗАСЛУГИ

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.

Table of Contents

Заглавна страница

Основен текст

Заслуги